പഴയ ഇന്ത്യൻ പാർലമെൻ്റ് മന്ദിരം

ഇന്ത്യയുടെ പാർലമെന്റ് മന്ദിരമാണ് **സൻസദ് ഭവൻ**. ന്യൂഡെൽഹിയിലെ സൻസദ് മാർഗ്ഗിലാണ് സൻസദ് ഭവൻ സ്ഥിതിചെയ്യുന്നത്. രാഷ്ട്രപതി ഭവനിൽ നിന്ന് 750 മീറ്റർ അകലെയുള്ള സെൻട്രൽ വിസ്ത കടക്കുന്ന സൻസാദ് മാർഗിലാണ് ഇത് സ്ഥിതിചെയ്യുന്നത്. ഇന്ത്യാ ഗേറ്റ്, യുദ്ധസ്മാരകം, പ്രധാനമന്ത്രിയുടെ ഓഫീസ്, താമസസ്ഥലം, മന്ത്രാലയ കെട്ടിടങ്ങൾ, ഇന്ത്യൻ സർക്കാരിന്റെ മറ്റ് അഡ്മിനിസ്ട്രേറ്റീവ് യൂണിറ്റുകൾ എന്നിവയാൽ ചുറ്റപ്പെട്ടിരിക്കുന്നു.

## ചരിത്രം

ഹൗസ് ഒഫ് പാർലമെന്റ് എന്നാണ് സൻസദ് ഭവൻ ആദ്യം അറിയപ്പെട്ടിരുന്നത്. ബ്രിട്ടീഷ് ആർക്കിടെക്റ്റുകളായ സർ എഡ്വിൻ ലുട്ട്യൻസും സർ ഹെർബർട്ട് ബേക്കറും ചേർന്നാണ് 1912-1913 ൽ ബ്രിട്ടീഷ് ഇന്ത്യയ്ക്കായി ഒരു പുതിയ ഭരണ തലസ്ഥാന നഗരം നിർമ്മിക്കാനുള്ള വിശാലമായ ഉത്തരവിന്റെ ഭാഗമായി ഇത് രൂപകൽപ്പന ചെയ്തത്. പാർലമെന്റ് മന്ദിരത്തിന്റെ നിർമ്മാണം 1921 ൽ ആരംഭിക്കുകയും 1927 ൽ പൂർത്തീകരിക്കുകയും ചെയ്തു.
പാർലമെന്റ് മന്ദിരത്തിന്റെ ഉദ്ഘാടന ചടങ്ങ് 1927 ജനുവരി 18 ന് ഇന്ത്യൻ വൈസ്രോയി പ്രഭു ഇർവിൻ പ്രഭു നിർവഹിച്ചു. കേന്ദ്ര നിയമസഭയുടെ മൂന്നാമത്തെ സെഷൻ 1927 ജനുവരി 19 ന് ഈ മന്ദിരത്തിൽ നടന്നു.
പാർലമെന്ററി ലൈബ്രറിയുടെ കെട്ടിടത്തിൽ പാർലമെന്റ് മന്ദിരത്തിനടുത്തായി 2006 ൽ ആരംഭിച്ച പാർലമെന്റ് മ്യൂസിയം.

## കെട്ടിടം
ന്യൂഡൽഹിയിൽ 2.43 ഹെക്ടർ സ്ഥലത്താണു നിലവിലുള്ള പാർലമെന്റ് മന്ദിരം സ്ഥിതി ചെയ്യുന്നത്. വൃത്താകൃതിയിലാണു നിർമിതി. വരാന്തയ്ക്കു ചുറ്റുമുള്ള 144 തൂണുകൾ മന്ദിരത്തിന്റെ മോടി കൂട്ടുന്നു. 12 കവാടങ്ങളുണ്ട്. കെട്ടിടത്തിന്റെ നടുക്കാണു വൃത്താകൃതിയിലുള്ള സെൻട്രൽ ഹാൾ. ഈ ഹാളിൽ ഒരേ രീതിയിലുള്ള 3 ചേംബറുകളുണ്ട്. ഒന്ന് ലോക്സഭയും മറ്റൊന്നു രാജ്യസഭയുമാണ്. മൂന്നാമത്തേത് ലൈബ്രറി.ഇതിനു ചുറ്റും വലിയ ഉദ്യാനവും സ്ഥിതിചെയ്യുന്നു.
മൊറീനയിലെ ചൗസത്ത് യോഗിനി ക്ഷേത്രത്തിൽ നിന്നാണ് കെട്ടിടത്തിന്റെ രൂപകൽപ്പനയ്ക്ക് പ്രചോദനമായതെന്ന് ചില ഉറവിടങ്ങൾ അനുമാനിക്കുന്നു.
പുതിയ പാർലമെന്റ് മന്ദിരം പ്രവർത്തനമാരംഭിച്ച ശേഷം നിലവിലെ കെട്ടിടം മ്യൂസിയം ഓഫ് ഡെമോക്രസിയാക്കി മാറ്റാനാണ് പദ്ധതി.

## പുതിയ പാർലിമെന്റ് മന്ദിരം

പഴയ ഘടനയുമായുള്ള സ്ഥിരത സംബന്ധിച്ച ആശങ്കകൾ കാരണം 2010 കളുടെ തുടക്കത്തിൽ പാർലമെന്റ് മന്ദിരം മാറ്റിസ്ഥാപിക്കുന്നതിനുള്ള പുതിയ പാർലമെന്റ് കെട്ടിടത്തിനുള്ള നിർദേശങ്ങൾ ഉയർന്നുവന്നു.

10 മന്ദിരം. അതിൽ 51 കേന്ദ്രസർക്കാർ വകുപ്പുകളിലെ 51,000 ജീവനക്കാർ. ഇവർക്കായി എല്ലാ മന്ദിരങ്ങളെയും ബന്ധിപ്പിക്കുന്ന പ്രത്യേക ഭൂഗർഭ മെട്രോ പാത. അത്യാധുനിക സൗകര്യങ്ങളും കോൺഫറൻസ് സെന്ററുകളും ലാൻഡ്സ്കേപ് ലോൺസും എല്ലാം ഉൾപ്പെടുന്ന സംവിധാനം. മുതൽമുടക്ക് 20,000 കോടി രൂപയിലേറെ വരുമെന്ന് കണക്കു കൂട്ടുന്നു.
നോർത്ത്–സൗത്ത് ബ്ലോക്കുകൾ ഉൾപ്പെടുന്ന നിലവിലെ ഭരണകേന്ദ്രത്തിനു പകരം കേന്ദ്രസർക്കാർ ആവിഷ്കരിച്ചിരിക്കുന്ന സെൻട്രൽ വിസ്ത പദ്ധതി ഇതൊക്കെയാണ്. പാർലമെന്റ് മന്ദിരം മാത്രമല്ല, പ്രധാനമന്ത്രിയുടെ വസതിയിലേക്കുള്ള അണ്ടർ ഗ്രൗണ്ട് ടണൽ, പുതിയ സെൻട്രൽ സെക്രട്ടേറിയറ്റ് എന്നിവയെല്ലാം ഉൾപ്പെടുന്നു.
ഭരണസിരാകേന്ദ്രം മോടി പിടിപ്പിക്കാനുള്ള സെൻട്രൽ വിസ്താ പദ്ധതിയുടെ ആദ്യഭാഗമായിരുന്നു പുതിയ പാർലമെന്റ് മന്ദിരത്തിന്റെ നിർമാണം.

## ഭീകരക്രമണം
2001 ഡിസംബർ 13 ന് പാർലമെന്റ് മന്ദിരം അഞ്ച് ലഷ്കർ-ഇ-തായ്ബ, ജയ്ഷ്-ഇ-മുഹമ്മദ് തീവ്രവാദികൾ ആക്രമിച്ചു. ആക്രമണകാരികൾക്കെല്ലാം പുറമേ ആറ് സൈനികരും ഒരു സിവിലിയനും കൊല്ലപ്പെട്ടു.

## ചിത്രശാല

പ്രമാണം:Lord Mountbatten addressing the Chamber of Princes.jpg|1947-ൽ പർലമെന്റ് ഹൗസിൽ വെച്ച് ചേംബർ ഒഫ് പ്രിൻസസ്സിനെ അഭിസംബോധന ചെയ്യുന്ന അന്നത്തെ വൈസ്രോയ്  മൗണ്ട്ബാറ്റൺ 
പ്രമാണം:A Constituent Assembly of India meeting in 1950.jpg|ഇന്ത്യൻ ഭരണഘടനാ സഭ
പ്രമാണം:Jawaharlal Nehru addressing the constituent assembly in 1946.jpg|1946-ൽ പണ്ഡിറ്റ് ജവഹർലാൽ നെഹ്രു നിയമസഭയെ അഭിസംബോധന ചെയ്യുന്നു
പ്രമാണം:Indian Prime Minister Morarji Desai listens to Jimmy Carter as he addresses the Indian Parliament House. - NARA - 177385.tif|ഇന്ത്യൻ പാർലമെന്റിനെ അഭിസംബോധന ചെയ്യുന്ന അമേരിക്കൻ പ്രസിഡന്റ് ജിമ്മി കാർട്ടർ, വേദിയിൽ അന്നത്തെ പ്രധാനമന്ത്രിയായിരുന്ന മൊറർജി ദേശായി.
പ്രമാണം:Barack Obama at Parliament of India in New Delhi addressing Joint session of both houses 2010.jpg|2010-ൽ, ഇന്ത്യ സന്ദർശിച്ച അമേരിക്കൻ പ്രസിഡന്റ് ബറാക്ക് ഒബാമ,  സഭാംഗങ്ങളെ അഭിസംബോധന ചെയ്യുന്നു


## അവലംബം


## പുറത്തേക്കുള്ള കണ്ണികൾ

വർഗ്ഗം:ഇന്ത്യൻ പാർലമെന്റ്